# **Formulare criteriu privind riscul profesional în aplicarea prevederilor art. 175, alin. (2), lit. c) din Legea nr. 98/2016**

Ofertantul (Operator Economic individual sau fiecare membru al asocierii) dovedește că deține, la momentul depunerii ofertei, o poliță de asigurare de răspundere civilă profesională, în baza art 31 din Legea 10/1995 republicată, de minimum *[introduceți valoarea și moneda];*

*Utilizați informații obținute din analiza și cercetarea pieței, domeniul, nivelul asigurărilor profesionale, riscurile acoperite pentru a determina modalitatea de exprimare a cerinței etc.*

*Suma asigurată nu se stabilește prin raportare la valoarea estimată a contractului ce urmează a fi atribuit, ci prin raportare la evaluarea impactului asupra autorității contractante care nu mai poate obține beneficiile anticipate ca urmare a finalizării/executării contractului.*

*Astfel, autoritatea contractantă este în imposibilitatea îndeplinirii obiectivelor așa cum au fost stabilite prin strategia de contractare, inclusiv relația funcțională și temporală cu toate celelalte contracte ce sunt legate de contractul ce urmează să fie atribuit.*

*Valoarea stabilită pentru suma asigurată ca risc profesional trebuie să fie stabilită prin raportare la valoarea stabilită pentru costul generat la nivel de autoritate contractantă în cazul neîndeplinirii obiectivelor AUTORITĂȚII CONTRACTANTE, respectiv cheltuielile determinate la nivel de autoritate contractantă ca urmare a unui eventual rezultat de o calitate mai scăzută al implementării/executării contractului ce urmează să fie atribuit.*

*În acest caz, strategia de contractare trebuie să reflecte rezultatul analizei riscurilor și modalitatea de stabilire a impactului neîndepliniri obiectului contractului asupra obiectivelor autorității contractare în urma neîndeplinirii contractului.*

Ca dovadă preliminară pentru demonstrarea îndeplinirii cerinței minime, Ofertantul va completa informațiile aferente situației sale de fapt în cadrul formularului DUAE (răspuns).

Pentru furnizarea informațiilor aferente nivelului sumei asigurate prin asigurarea de risc profesional, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel:

1. introduce în câmpul „valoare” – valoarea asigurării de risc profesional pe care o deține în format de număr întreg (fără zecimale) și fără a utiliza separator între zeci, sute, mii, milioane etc;
2. precizează în câmpul "moneda", moneda în care este exprimată suma asigurată în polița de asigurare de risc profesional.

Dacă nu este stabilit altfel prin Fișa de Date a Achiziției, pentru conversie din altă monedă în moneda în care este exprimată cerința minimă, Autoritatea Contractantă va utiliza pentru conversie cursul de schimb publicat de Banca Centrală Europeană la <http://www.ecb.int> în ziua publicării anunțului de participare.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ, utilizând ca referințe:

1. descrierea din Fișa de Date a Achiziției – *Secțiunea III.2.2 Capacitatea economică și financiară, paragraful Nivelul minim al sumei asigurate prin asigurarea de risc profesional*,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE şi cele prevăzute în fișa de date, prevalează informațiile din fișa de date, DUAE urmând a fi revizuit corespunzător.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei, următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea B: Capacitatea economică și financiară* rubrica *"Asigurarea riscului profesional"*, completat și semnat în mod corespunzător de Operatorul Economic cu care prezintă Oferta în asociere
2. Să marcheze „Da” în propriul DUAE (răspuns), *Partea II: Informații referitoare la Operatorul Economic, Secțiunea A: Informații privind operatorul economic* la rubrica „*Operatorul economic participă la procedura de achiziții publice împreună cu alții?*” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, cerința minimă privind nivelul minim al sumei asigurate prin asigurarea de risc profesional trebuie îndeplinită de fiecare membru al asocierii.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau fiecare membru al asocierii) aflat pe primul loc va demonstra îndeplinirea cerinței prin prezentarea de documente care să probeze toate afirmațiile incluse în DUAE (răspuns) la rubrica "*Asigurarea riscului profesional*".

Documentul suport pentru demonstrarea afirmațiilor incluse în DUAE (răspuns) la rubrica "*Asigurarea riscului profesional*" este polița de asigurare de risc profesional.

În cazul în care, din orice motive, documentele justificative solicitate nu sunt în limba procedurii specificată în *Secțiunea IV.3.6)* a Fișei de Date a Achiziției, Operatorul Economic trebuie să prezinte Autorității Contractante versiunea tradusă a respectivelor documente în limba procedurii așa cum a fost specificat în *Secțiunea IV.3.6* a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.